Peter Josef von Lindpaintner

Peter Josef von Lindpaintner (9. joulukuuta 1791 Koblenz – 21. elokuuta 1856 Nonnenhorn) oli saksalainen säveltäjä ja kapellimestari.Lindpaintner, Peter Joseph von (opera) Grove Music OnlinePeter Josef von Lindpaintner AllMusic

Lindpaintnerin isä oli tenori. Lindpaintner pääsi vuonna 1806 opiskelemaan sävellystä Peter Winterin johdolla Müncheniin, jossa hänen ensimmäinen oopperansa Demophoon esitettiin vuonna 1811. Vuonna 1812 Lindpaintner pääsi Isartortheaterin musiikilliseksi johtajaksi. Hän täydensi sävellysopintojaan vielä Joseph Graetzin johdolla. Myöhemmin Lindpaintner johti kuolemaansa saakka Stuttgartin hoviorkesteria. Hän johti 1850-luvulla myös New Philharmonic Societyn konsertteja Lontoossa.

Lindpaintnerin tuotantoon kuuluu esimerkiksi 28 oopperaa.Peter Josef von Lindpaintner Naxos Niistä tunnettavuutta saavuttivat esimerkiksi Der Vampyr ja Der Bergkönig, mutta suosio hiipui säveltäjän kuoltua. Hän sävelsi myös muun muassa baletteja, melodraamoja, oratorioita ja orkesteriteoksia. Lindpaintner sai suosiollisia arvioita Felix Mendelssohnilta ja Hector Berlioz'lta. Hän sai todennäköisesti vaikutteita Carl Maria von Weberiltä ja saattoi itse vaikuttaa Richard Wagneriin.

 Lähteet 

 Aiheesta muualla 
 IMSLP: nuotteja

Luokka:Saksalaiset säveltäjät
Luokka:Saksalaiset kapellimestarit
Luokka:Oopperasäveltäjät
Luokka:Vuonna 1791 syntyneet
Luokka:Vuonna 1856 kuolleet